บาทเปิด 32.10 บาทต่อดอลลาร์ แนวโน้มอ่อนค่า
เงินบาทเปิดตลาด 32.10 บาทต่อดอลลาร์ แนวโน้มอ่อนค่าต่อ รับแรงกดดันโควิด-19 ให้กรอบวันนี้ 31.90-32.30 บาทต่อดอลลาร์
17 มี.ค. 2563

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 32.10 บาท/ดอลลาร์ อ่อนค่าเล็กน้อย จากเย็นวานนี้ที่ปิดตลาดที่ระดับ 32.07 บาท/ดอลลาร์
วันนี้เงินบาทยังมีแนวโน้มอ่อนค่าต่อ เนื่องจากสถานการณ์การแพร่ระบาดของไวรัสโควิด-19 ในประเทศยังไม่ค่อยดี อีกทั้งมองว่ารัฐบาลยังไม่มีมาตรการเพียงพอที่จะสร้างความเชื่อมั่นให้แก่นักลงทุนและประชาชนได้
"ต้องติดตามการแกัปัญหาการแพร่ระบาดของไวรัสโควิด-19 ซึ่งส่งผลกระทบต่อภาคเศรษฐกิจของหลายประเทศ รวมทั้งธนาคารกลางหลายแห่ง ได้ปรับลดอัตราดอกเบี้ยนโยบายและอัดฉีดเงินเข้าสู่ระบบเพื่อกระตุ้นเศรษฐกิจ" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 31.90-32.30 บาท/ดอลลาร์